procesaur/Wiki.mk huggingface dataset:
Смртта на Јово Деспотовиќ

Смртта на Јово Деспотовиќ (српски: ''Смрт Јова ДеспотовиҺа'') е српска епска (јуначка) песна.
1 Содржина
Во својот дворец, во селото Купиново, во Срем, Јово Деспотовиќ е смртно болен и затоа го повикува својот слуга Милутин да оди во манастирот во Крушедол и да му ја каже вистината на брат му, владиката Максим. Потоа, слугата треба да замине во Беркасово, каде живее мајка му Анѓелија, но нејзе треба да ѝ рече дека Јово се подготвува да оди во војна преку морето и дека бара благослов од неа. Анѓелија бара од слугата да ја почека три дена за да подготви колачи и да ги подготви кошулите, но тој ѝ одговара дека Јово мора итно да замине и дека нема време за чекање. Кога се приближуваат до дворецот во Купиново, мајката Анѓелија ги гледа слугите како се шетаат гологлави, коњите слободно пасат по ливадата и никаде нема воени тапани и знамиња. Таа се сомнева дека нешто не е во ред, но слугата ја утешува, велејќи дека господарот Јово се одмара и дека ги пуштил коњите добро да се напасат зашто ги чека долг пат. Сепак, кога влегува во дворецот, мајката го здогледува синот на смртната постела, додека владиката му чита молитви. Тогаш, мајката го прашува синот Јово, кому ќе му ги остави Срем, дворецот, коњите и соколите, богатството и жената? Јово се враќа од мртвите и со мртовечки глас ѝ одговара дека Срем ќе си најде нов господар; дворецот, коњите и соколите му ги подарува на братот Вук Змејогнен (''Вук Змајогњен''); богатството ќе му припадне на мајка му, за да има од што да живее; а на жена си ѝ остава три товари богатство, иако таа често се жалела кај владиката Максим дека Јово шета низ Срем и љуби млади девојки. Откако го кажува сето тоа, Јово ја испушта душата.
Остеобласт

Остеобластите се клетки кои го синтетизираат коскената матрица и го минерализираат. Тие синтетизираат колаген, и некои други белковини во многу помали количини, како: остеокалцин и остеопонтин. Остеобластите се специјализирани, крајно диференцирани клетки кои настануваат од мезенхималните матични клетки.
Менгченг

Менгченг (蒙城县, ) — околија во покраината Анхуеј, Кина. Административно му припаѓа на градот Боџоу и се граничи со околијата Лисин.
Важна стопанска гранка е месната индустрија, особено преработката на говедско месо.
Околијата е позната како родно место на големиот филозоф Џуангѕе (Џуангце) од IV век п.н.е. и познатиот комичар Њу Ќуен, кој воедно бил и нејзин заменик-управник.
Лензан

Лензан (|Lensahn) — општина во округот Источен Холштајн, во Шлезвиг-Холштајн, Германија. Се наоѓа околу 9 километри јужно од Олденбург во Холштајн и 40 километри североисточно од Либек. Општината претставува административно седиште на истоимената општинска заедница.
Олденбург во Холштајн

Олденбург во Холштајн (|Oldenburg in Holstein) — град на југозападниот брег на Балтичкото Море. Најблизок поголем град е Либек. Градот припаѓа на историската област Холштајн, а денес се наоѓа во округот Источен Холштајн, во сојузната покраина Шлезвиг-Холштајн, Германија. Градот претставува административно седиште на општинската заедница Олденбург-Ланд, иако самиот град не е член на заедницата.
1 Историја
Олденбург бил главен град на Вагрите, едно од словенските племиња кои се доселиле најзападно до реката Елба во или по век, исто така познати како Венди и Ободрити. Пристигнале околу 700 година и словенското име било ''Старигард'' или ''Старгард'' што означувало „стара населба“ или „стар замок“, додека германското име ''Олденбург'' има исто значења. Ободритите биле сојузници на Карло Велики. Царот Отон I ја основал епископијата Олденбург под водство на Адалдаг, архиепископ на Хамбург.
На Викинзите, градот им бил познат како Брандехузе (''Brandehuse'', односно „запалени куќи“), означувајќи го воинствениот период.
Со векови, Старигард/Олденбург останал словенски соперник на Хедеби во балтичката трговија, додека грофовите Адолф I и Адолф II од Шауенбург и Холштајн, поддржани од Хајнрих Лавот, конечно не ги поразиле Вендите во текот на првата половина на век.
2 Меѓународни односи
Олденбург во Холштајн е збратимен со:
* Берген на Риген, Мекленбург-Западна Померанија, Германија (од 1990 г.)
Делбата на Јакшиќи

Делбата на Јакшиќи (српски: ''Диоба ЈакшиҺа'') е српска епска песна (бугарштица).
1 Содржина
1.1 Прва верзија
Месечината ја кара ѕвездата Деница, бидејќи три дена скитала некаде, а таа одговара дека била во Белград, гледајќи како браќата Димитар и Богдан Јакшиќ го делат татковото наследство. Браќата лесно се договориле околу поделбата: Димитар ја зел земјата Каравлашка и земјата Карабогданска и целиот Банат, сè до Дунав; Богдан ги зел Срем, Посавина и Србија до Ужице, Димитар го зел долниот дел од градот, а Богдан горниот дел. Сепак, браќата се скарале за ситна работа, т.е. Димитар го сакал за себе коњот и соколот, но Богдан не ги давал. Изутрината, Димитар го јавнал коњот, го зел соколот и заминал на лов, а на својата жена Анѓелија ѝ кажал да го отруе брат му. Анѓелија не сакала да направи такво злосторство, туку отишла во подрумот, ја наполнала златната чаша со вино и му го однела на деверот Богдан, молејќи го да му ги даде коњот и соколот на брат му Димитар. Богдан се сожалил на неа и се согласил. За тоа време, Димитар цел ден ловел по шумата, но ништо не уловил. Вечерта, пристигнал крај едно езеро и таму го пуштил соколот да фати една птица, но таа му го распарчила десното крило. Димитрие запливал во езерото да го извади соколот и притоа го прашал, како му е без едното крило, а соколот му одговорил дека се чувствува како брат кој го изгубил својот брат. Тогаш, Димитар се сетил дека ѝ наредил на жена си да го отруе брат му, па набрзина се упатил кон Белград. Кога стигнал до мостот, неговиот коњ си ги скршил предните нозе, па Димитар продолжил пеш. Дома, ја прашал жена си, дали го отрула неговиот брат, но таа му кажала дека не само што не го отрула, туку успеала да ги смири.
Оваа верзија на песната прв ја запишал Вук Караџиќ, кој ја слушнал од татко му Стефан.
1.2 Втора верзија
Постои и друга верзија на истата песна, во која се кажува дека браќата Јакшиќи сложно се поделиле, но се скарале за коњот и за соколот. Поради тоа, Митар Јакшиќ заминал во лов, а на сопругата ѝ порачал да го покани неговиот брат Стјепан на ручек и да го отруе. Таа го поканила деверот, но наместо да го отруе, му ја кажала вистината, велејќи дека подобро нека коњот ги скрши нозете и соколот нека летне во планината отколку таа да си го отруе деверот. Во тој миг, Митар повикал од планината, порачувајќи ѝ на сопругата да не го труе деверот, зашто коњот ги скршил нозете, а соколот побегнал. Тогаш, таа му кажала дека не го отрула Стјепан и така Митар се вратил дома, каде ја пофалил сопругата, по што направиле веселба.
2 Осврт кон песната
Анѓелија Јакшиќ е пример на исклучителен женски лик во народната епика. Со својата широкоградост и човечност, таа ги победува себичноста и нечовештвото на нејзиниот сопруг. Кога тој ѝ наредува да го отруе неговиот брат, целото нејзино битие се спротивставува на таа наредба. Затоа, таа се посложува со својата мудрост и бара од Богдан да ѝ ги поклони коњот и соколот, знаејќи дека тој не може да ја одбие. Така, таа ги совладува и Богдан и Дмитар. Вечерта, кога Дмитар се враќа дома, мислејќи дека брат му е мртов, Анѓелија го пречекува со простите и моќни човечки зборови: „Не го отрув брат ти, туку со братот те помирив.“
Смртта на војводата Каица

Смртта на војводата Каица (српски: ''Смрт војводе Кајице'') е српска епска (јуначка) песна.
1 Содржина
Од својот дворец во Смедерево, кралот Ѓураѓ (''Ђурађ'') заминал на лов, а со себе повел 12 војводи. Кај Ковин, го поминал Дунав и се упатил преку Влашката земја, пристигнувајќи до Вршачката планина. Иако ловел цел ден, кралот не успеал да улови ништо. Тогаш тој се сретнал со војводата Јанко Сибињанин, кој со себе носел 300 Унгарци и 60 Каравласи. Кралот и војводата се поздравиле, а Јанко го поканил кралот да си поиграат. Кралот одговорил дека играта е за младите, а тој си го поставил шаторот и седнал да пие вино со своите 12 војводи, при што спроти себе го седнал својот син, војводата Каица Радоња (''Кајица Радоња''). Каица бил висок и многу личен и облечен целиот во злато, сребро и свила, и накитен со скапоцен накит. Кога испиле три тури вино, Каица го замолил татко си да им се придружи на Унгарците во играта, а тој му дозволил, но под услов да не започнува кавги.
Каица со себе го зел војводата Раде Облачиќ (''Раде Облачић'') и двајцата започнале да се натпреваруваат со Унгарците. Првата игра била трчање и Раде победил во трката; втората игра била оро и во неа Каица ги надиграл Унгарците и Власите; третата игра била скок во далечина и тука повторно победил Раде Облачиќ; четвртата игра била фрлање камен од рамото, а победник бил Каица. Тогаш, Јанко го навредил Каица, кој уште еднаш го фрлил каменот, овојпат уште подалеку. Јанко се налутил и му предложил на кралот Ѓураѓ да ги разменат 300-те Унгарци и 60-те Власи (сите со полна воена опрема) за 12-те војводи, боси и по кошули, плус му ветил по три товари богатство за секоја година колку што имал Ѓураѓ. На тоа, кралот Ѓураѓ одговорил дека не само што не ги дава војводите, туку ниту Каица не го менува за четирите банови, заедно со нивната земја.
Тогаш војводата Јанко се наулутил и го предизвикал Каица да се натпреваруваат во стрелање. Каица успеал да погоди сè што ќе видел Јанко во облаците, но занесен во стрелањето, тој не забележал дека, скришум, Јанко ја потегнал стрелата кон него, погодувајќи го во срцето. Кралот Ѓураѓ почнал да го оплакува синот, молејќи го да издржи уште малку додека да го однесе на лекар, но Каица умрел, зашто стрелата со која бил погоден била натопена со змиски отров. Кралот Ѓураѓ ги повикал војводите да ја нападнат војската на Јанко, при што биле убиени сите 300 Унгарци и 60 Власи, а само Јанко избегал кон Вршац. Потоа, војводите го закопале убиениот Каица, а татко му продолжил да го оплакува.
2 Осврт кон песната
Војводите Каица Радоња и Раде Облачиќ се големи јунаци, исклучително вешти во витешките игри. Освен тоа, Каица се одликува и со невидена убавина. Тој е создаден да ги надминува другите во јунаштвото и во мудроста, но исто така е безгрижен, невнимателен и без лоши намери. Затоа, дозволува со измама да биде убиен. Раде е посмел и погорд од Каица и без страв зборува пред владетелот за неговото нечовечко владеење. Така, тој личи на неуморен судија, строг и правичен, кој оди низ светот за да ја казнува неправдата.
Гулаб (соѕвездие)

Гулаб — мало, слабосјајно соѕвездие создадено во доцниот век. Името потекнува од латинскиот збор ''columba'' што означува гулаб. Се наоѓа јужно од Големо Куче и Зајак.
1 Историја
Соѕвездието Гулаб било осмислено од страна на холандскиот астроном Петар Планциј во 1592 година, за да ги оддели недефинираните ѕвезди во поголемото соѕвездие Големо Куче. Планциј првично Гулаб го претставил на малите ѕвездени карти на неговата поголема ѕидна карта од 1592 година. Исто така е прикажано на помалата светска карта од 1594 година и на другите небесни глобуси.
Планциј првично соѕвездието го нарекол Гулабот на Ное („''Columba Noachi''“), во чест на гулабот кој му укажал на Ное дека завршила големата поплава. Ова име се сретнува на небесните глобуси и ѕвездени атласи во раниот век (како Бајеровата Уранометрија од 1603 година.). Гулаб исто така можно е да го претставувал и гулабот кој бил пуштен од Јасон и Аргонаутите на протокот на Црното Море, и им помогнал безбедно да ги поминат опасните Симплегади.
Иако Планциј се смета за создавач на ова соѕвездие, постоењето на соѕвездието Гулаб може да му се додаде Климент Александриски, но не се знае дали се земени ѕвездите од ситата група. Во продолжени ако се земе предвид и митолошката поврзаност на Гулаб со Јасон и Аргонаутите, и небесната положба на Гулаб над Крма, дел од соѕвездието кое некогаш се нарекувало Брод Арго, наведува дека ова соѕвездие можеби има антички корени, и покрај пропустот од страна на Птоломеј.
На Друштвените острови, ѕвездата Алфа Гулаб (Факт) се нарекувала ''Ana-iva''.
2 Забележителности
2.1 Ѕвезди
Гулаб е неприметливо соѕвездие, најсјајната ѕвезда е Алфа Гулаб, со светлинска величина 2,7. Алфа Гулаб, е синобела ѕвезда која се нарекува и Факт, што значи „прстенест гулаб“. Алфа Гулаб е на растојание од 268 сг. од Земјата. Друга именувана ѕвезда во гулаб е Бета Гулаб, кој се нарекува и Вазн. Станува збор за портокалова џиновска ѕвезда со светлинска величина 3,1, на 86 сг. од Земјата.
Гулаб е соѕвездие кое е во сончевиот апекс, Земјата и Сонцето се оддалечуваат од него како што системот се движи низ вселената.
Соѕвездието содржи и пребегната ѕвезда μ Columbae, која најверојатно била исфрлена од системот ι Orionis.
2.2 Далечни објекти
Во Гулаб постои едно збиено ѕвездено јато, NGC 1851, со светлинска величина 7 и на растојание од 35.000 сг од Земјата и истото може да се набљудува од среден аматерски телескоп.
3 Поврзано
* Зајак (соѕвездие)
* Длето (соѕвездие)
* Сликар (соѕвездие)
* Крма (соѕвездие)
* Големо Куче (соѕвездие)
Хилми Баки

Хилми Баки — македонски музичар, водач на оркестар, аранжер на народна музика и композитор на новосоздадена фолк музика.
1 Творештво
Хилми Баки бил водач на ансамблот „Чалгија“. Исто така, тој ги напишал следниве композиции:
* Топаанско оро* Чудна жена беше Вера
Телма и Луиз

Телма и Луиз е американски филм од 1991 година, во режија на Ридли Скот. Главните улоги ги толкуваат: Сузан Сарандон и Џина Дејвис.
1 Содржина
Телма Дикинсон е млада домаќинска, која живее здодевен живот во брак со Дерил, провинцијалец со шовинистички пориви. Минувајќи ги деновите во чистење на куќата и задоволување на потребите на сопругот, Телма копнее за поинаков живот.
Девет и пол недели во Париз

Девет и пол недели во Париз е американски филм, во режија на Ан Гурсо. Главните улоги ги толкуваат: Мики Рурк и Енџи Еверхарт.
1 Содржина
Љубовната врска од пред 10 години оставила голема трага врз Џон Греј. Тој е заробеник на минатото и ја бара Елизабет - жената која му го променила животот. Во Париз, на едно наддавање, Џон забележува привлечна русокоса девојка и помислува дека е таа која ја бара. Меѓутоа, станува збор за модниот творец Леа, која му кажува дека знае сè за Елизабет.
Супермен 3

Супермен 3 (англиски: ''Superman 3'') — американски филм, во режија на Ричард Лестер. Главните улоги ги толкуваат: Кристофер Рив, Џеки Купер и Анет О’Тул.
1 Содржина
Компјутерскиот програмер Гас Горман работи во мултинационалната компанија на милијардерот Рос Вебстер, кој сака да доминира на светскиот пазар. Но, притоа, тој мора да го онеспособи Супермен, кој, како Кларк Кент, патува во Смолвил за да присуствува на одбележување на годишнината од матурата.
Меѓународна ликовна колонија „Св. Јоаким Осоговски“

Меѓународната ликовна колонија „Св. Јоаким Осоговски“ е уметничка манифестација на која секоја година творат македонски и странски сликари. Основачи на колонијата се некои од најпознатите македонски сликари, како: Петар Мазев, Глигор Чемерски, Никола Иванов-Балтон, Димитар Стојчевски и Златко Поп-Стефанов.
1 28. Ликовна колонија 2014
28. ликовна колонија се одржала во септември 2014 година, во конаците на манастирот „Св. Јоаким Осоговски“, под патронат на Македонската православна црква, а финансирана од Министерството за култура на Македонија. Координатор на колонијата бил Наум Михајловски, а изработените дела биле изложени во манастирската галерија во стариот конак.
Учесници на колонијата биле сликарите:* Алиса Јакоби од Естонија
* Олја Нечај од Белорусија
* Ѓулистан Караѓузел од Турција
* Демет Јалчинкаја од Турција
* Толга Боштопрак од Турција
* Елена Темелкова од Бугарија
* Свилен Блажев од Бугарија
* Јовица Дејановиќ од Србија
* Димитар Стојчевски од Македонија
* Гоце Божурски од Македонија
* Стефан Хаџиниколов од Македонија
* Мирослава Цветковиќ од Македонија
* Александар Симоновиќ од Македонија
* Лазо Ѓоргиевски од Македонија
Правила на службата

Правила на службата е американски филм, во режија на Вилијам Фридкин. Главните улоги ги толкуваат: Томи Ли Џонс, Семјуел Л. Џексон и Гај Пирс.
1 Содржина
Еден виетнамски ветеран, а сега адвокат (го игра Ли Џонс), се нафаќа да го брани полковникот Чајлдерс, кому му се суди на воениот суд за кривичното дело - наредба за пукање во цивили при напад на амбасадата на САД во една арапска земја.
Дај што ќе дадеш

„Дај што ќе дадеш“ (хрватски: ''Daj šta daš'') е југословенски филм, во режија на Богдан Жижиќ. Главните улоги ги толкуваат: Сретен Мокровиќ, Јасна Опалиќ и Фабијан Шоваговиќ.
1 Содржина
Зоран е апсолвент по психологија од богато семејство. Тој се вљубува во сиромашната девојка Биба и се жени со неа, и покрај противењето на неговите родители. Двајцата започнуваат да живеат во колибата на Биба. Зоран ја сака својата жена и истовремено ја проучува за да ја напише својата дипломска работа на тема: психичкиот развој на девојка од социјално разорено семејство.
Прогонство (филм)

Прогонство е руски филм, во режија на Андреј Звјагинцев. Главните улоги ги толкуваат: Константин Лаврoненко, Александар Балуев и Марија Бонви.
1 Содржина
Едно лето, Александар одлучува да ги одведе сопругата Вера и двете деца на патување во неговото родно село. Патувањето започнува како типична селска идила, кога Вера му признава дека е трудна, но дека детето не е негово.
Олденбург-Ланд

Олденбург-Ланд (|Oldenburg-Land) — општинска заедница во округот Источен Холштајн, во Шлезвиг-Холштајн, Германија. Се наоѓа близу брегот на Балтичкото Море, околу Олденбург во Холштајн и наречен е по историскиот Олденбуршки крај. Олденбург е седиште на општинската заедница, но е дел од заедницата.
Општинската заедница Олденбург-Ланд се состои од следниве општини:
# Гел
# Гремерсдорф
# Гросенброде
# Херингсдорф
# Нојкирхен
# Вангелс
Без засолниште

Без засолниште е американски филм, во режија на Кевин Костнер. Главните улоги ги толкуваат: Кевин Костнер, Роберт Дувал, Анет Бенинг и Диего Луна.
1 Содржина
Во еден град владее богат фармер, чии платеници брутално претепуваат едно младо момче. Шерифот е корумпиран е под влијание на локалниот моќник. Во градот пристигнуваат двајца патувачки сточари, на кои шерифот им се заканува дека ќе ги затвори. Нив ги прима сестрата на градскиот лекар, која се грижи за ранетото момче, но истовремено се вљубува во едниот од сточарите. Тие двајца ги убиваат локалниот моќник, шерифот и неговите платеници, а сточарот одлучува да остане со сестрата на лекарот.
Жоао Силва

Жоао Педро Переира Силва (роден на 21 мај 1990 во Вила даз Авеш), попознат како Жоао Силва, е португалски фудбалер, напаѓач на Палермо.
1 Клупска кариера
1.1 Авеш
Роден во Вила даз Авеш, Силва му се приклучил на младинскиот систем на локалниот клуб Деспортиво Авеш на возраст од 10 години. Тој бил промовиран во првиот тим во јули 2009 година и го направил своето професионално деби за клубот во текот на сезоната 2009-10, на гостувањето против Фреамунде на 16 август 2009 во натпревар што завршил без голови. Веќе во својата прва сезона Силва бил од голема важност за клубот, завршувајќи како втор најдобар стрелец во лигата со 14 гола (во 30 настапи) кој му помогнале на Авеш да заврши на удобно место во средината на табелата.
1.2 Евертон и позајмиците во Леирија и Сетубал
Силва потпишал тригодишен договор за необјавена сума со англискиот Евертон, на 9 јуни 2010 година. Меѓутоа во последните часови од следниот трансфер прозорец, без да направи ниту еден официјален настапи со ''карамелите'', тој се вратил во Португалија, приклучувајќи и се на екипата на ФК Леирија на заем; На 14 мај 2011 година, во последното коло од сезоната, тој постигнал два од неговите четири гола за тимот во португалската елита, во ремито 3-3 на гостувањето против Бенфика.
За кампањата 2011-12, Силва продолжува да игра во првата лига на неговата земја, приклучувајќи му се на Виторија Сетубал на едногодишна позајмица. Тој постигнал погодок во неговиот прв официјален натпревар, победата со 2-1 над Пасош Фереира стрелајќи во 91 минута од натпреварот; на 31 јануари 2012 година, тој бил отповикан од Евертон да се врати во својот матичен клуб.
1.3 Левски Софија
На 9 јули 2012 година, Силва потпишал тригодишен договор со Левски Софија. Тој го направил своето официјално деби десет дена подоцна, појавувајќи се како замена во натпревар од Лигата на Европа против ФК Сараево. Портуалецот ја започнал сезоната како резерва на Базил де Карваљо. На 27 октомври започнал како стартер во натпреварот против Локомотив Пловдив и го постигнал својот прв гол за новиот тим. Во декември истата година Силва постигнал два гола против екипата на Славија во 15-тото коло и бил избран за играч на колото. Најважниот гол за Левски по доаѓањето во клубот го постигнал во 90-тата минута од вечното дерби против ЦСКА Софија за да му донесе победа на својот тим од 2-1. Тој влегол во игра и постигнал гол во финалето на Купот на Бугарија, каде Левски бил поразен по изведување на пенали со 6-4 од Берое.
1.4 Бари и Палермо
Откако бил ослободен од неговиот претходен клуб, Жоао Силва му се пприклучил на Бари откако го формализирал трансферот на 31 август 2013. Тој дебитирал во Серија Б истиот ден, влегувајчи на местото на Марко Ецио Фосати во натпреварот против Бреша. На 13 октомври 2013 година го постигна својот прв гол во црвено-белиот дрес на домашен терен против Кротоне. Сезоната ја завршил со 8 гола.
На 1 септември 2014, Бари се согласил за продажба на Жоао Силва во Палермо. Тој потпишал тригодишен договор со новопромовираниот тим во Серија А.
Харлибарли

Харлибарли (англиски: ''Hurlyburly'') е американски филм од 1998 година, во режија на Ентони Дразан. Главните улоги ги толкуваат: Шон Пен, Кевин Спејси, Мег Рајан итн. За својата улога, Шон Пен ја добил наградата за најдобар глумец на Филмскиот фестивал во Венеција, а филмот имал уште три номинации.
1 Содржина
Филмот е приказна за луѓе, Еди (го игра Пен) и мики (го игра Спејси) кои се на чекор до славата и богатството, а кои во текот на 1980-тите живеат во евтините задоволства на Холивуд, опиени од амбициите, додека истовремено ја бараат вистинската љубов. Амбицијата, сексот, дрогата и парите се дел од секојдневниот живот на Еди и неговите тројца пријатели, кои се впуштаат во расправии и надмудрувања со нивните поранешни жени и со љубовниците.
Комунистичка интернационала

Комунистичка интернационала (позната како Коминтерна или Трета интернационала) (1919-1943) била меѓународна комунистичка организација создадена во Москва во март 1919 година. Коминтерната имала за цел да се бори „со сите расположливи средства, вклучувајќи и вооружени, за отфрлање на меѓународната буржоазија и за создавање на една меѓународна Советска република како преодна фаза до целосно укинување на државите“. Коминтерната била официјално распуштена од страна на Јосиф Сталин во 1943 година.
Маса (соѕвездие)

Маса — соѕвездие на јужното небо, создадено во век. Името потекнува од латнискиот збор ''mensa'' што во превод значи маса. Се наоѓа на клучна местоположба во облик на клин со ректасцензија од 4 ч. до 7,5 ч., и деклинација од - 71 до -85,5 степени. Од сите поларни соѕвездија само Октант е појужно. Како резултат на ова, истото не може да се набљудува од северната полутопка. Покрај веќе споменатите ова соѕвездие се граничи и со Камелеон, Златна Рипка, Мала Водна Змија и Летечка Риба. Ова е единственото соѕвездие наречено по некоја особина на Земјата.
1 Историја
Маса како соѕвездие било осмислено од страна на Никола Луј де Лакај од слабосјајни ѕвезди на јужната полутопка во чест на планината Маса, во Јужна Африка. Иако ѕвездите од Маса не се јавуваат во митологијата планината по која истото е наречена има богата митологија. Наречена „''Tafelberg''“ на холандски планината има две соседни планини наречени „Ѓаволски Врв“ и „Лавовска Глава“. Оваа планина се споменува во митологијата на ’Ртот на Добра Надеж, позната по бурите, истражувачот Бартоломео Дијас ја замислувал Маса како митолошка наковална за грмотевици. Друг мит за опасностите на планината потекнува од Синдбад Морепловецот, арапски народен херој кој ја гледал планината како магнет која ги влечеал бродовите во длабочините на морето.
2 Забележителности
2.1 Ѕвезди
Соѕвездието Маса не содржи сјајни ѕвезди, ѕвездата Алфа Маса е најсјајната ѕвезда со светлинска величина 5,09, правејќи го ова соѕвездие најтемното од сите соѕвездија. Алфа Маса е ѕведа слична на Сонцето со спектрална класа G5 на растојание од 33 сг. од Земјата и се смета за добар кандидат кој би можел да има планета слична на Земјата. Пи Маса, пак од друга страна, иако ѕвезда слична на Сонцето со спекрална класа G1 и на растојание од 59 сг. од Земјата, пронајдено е дека поседува голем гасовит џин во екцентрична орбита која минува низ животопогодниот појас, со што се отфрла можноста за постоење на планета која би била погодна за живот.
2.2 Далечни објекти
Маса содржи дел од Големиот Магеланов облак (остатокот е во Златна Рипка).
Првите слики снимени од страна на рендгенската опсерваторија Чандра со што беше откриен PKS 0637-752, квазар во соѕвездието Маса чии големи млазови на гас можат да се видат и во бранови должини на видливата светлина како и при X-зраци.
3 Поврзано
* Камелеон (соѕвездие)
* Златна Рипка (соѕвездие)
* Мала Водна Змија (соѕвездие)
* Октант (соѕвездие)
* Летечка Риба (соѕвездие)
Аренсбек

Аренсбек (|Ahrensbök) — општина во округот Источен Холштајн, во Шлезвиг-Холштајн, Германија. Се наоѓа околу 17 километри северозападно од Либек и 45 километри југоисточно од Кил.
1 Историја
Аренсбек бил основан по изградбата на капела во 1280 година. Првиот документиран доказ за населбата потекнува од 1328 година. Во 1348 година местото било опустошено од црната смрт.
Во 1397 година, Картузијците основале манастир тука, кој помогнал местото да се развие. Во 1564 година бил основан амтот Аренсбек како административна единица и помеѓу 1593 и 1601 година бил изграден замок, Хопенброк, на местото и со материјали од манастирот, кој бил секуларизиран во 1580-тите во текот на реформацијата и подоцна срушен. Во 1623 година, замокот Хопенброк бил неколку години резиденција на новооснованата гранка на Војводството Шлезвиг-Холштајн-Зондербург-Пне, додека не бил завршен новиот војводски замок во Плен во 1636 година, по што замокот Хопенброк станал второстепена резиденција. Во 1746 година, војводата Фридрих Карл го укинал кметството во неговото војводство. Во 1765 година, по смртта на неговата вдовица, замокот бил срушен.
Сточен и коњски пазар бил основани во градот во 1791 година, кој бил заменет во 1832 година од редовен неделен пазар. На местото на поранешниот замок било изградено градското собрание во 1826 година. Во текот на Втората шлезвишка војна во 1864 година, Аренсбек кратко време бил под контрола на Австријците, а потоа на Прусите. ВО 1867 година бил основан окружен суд. Во истата година, по Австриско-пруската војна, округот Аренсбек бил доделен на Големото Војводство Олденбург како надомест за нивните наследнички тврдења на новата пруска територија Холштајн.
На 3 септември 1872 година, голем пожар уништил 22 куќи и 10 градби во Аренсбек. Во 1876 година, областа била поделена на два окрузи, урбан и рурален. Железничката линија од Аренсбек до Пениц била отворена во 1886 година.
Помеѓу 1912 и 1933 година, Аренсбек го имал статусот „град (2. класа)“. Во 1928 година било изградено приватно училиште, кое од 1950 година станало јавно. Во 1928 година, градот ја прославил 600-годишнината.
Во 1933 година, Аренсбек го изгубил својот градски статус и станал општина со 19 села во рамките на неговите граници. Окружниот суд бил затворен.
Во април 1945 година, еврејски затвореници од Фирстенгрубе, подкамп на Аушвиц, поминале низ Аренсбек. Постои споменик за жртвите. По Втората светска војна илјадници протерани лица и бегалци се населиле овде: населението се зголемило од 5.063 во 1939 година на 10.169 лица во 1950 година.
Во текот на административната реформа од 1970 година, Аренсбек заедно со поранешниот округ Ојтин станал дел од новиот округ Источен Холштајн.
Од март 1985 година, локалната администрација е сместена во новото општинско собрание близу местото на поранешниот замок.
Во 1988 година железничката линија била затворена.
Пукнатина (филм)

Пукнатина е американски филм, во режија на Грегори Хоблит. Главните улоги ги толкуваат: Ентони Хопкинс, Рајан Гослинг и Дејвид Стратерн.
1 Содржина
Тед Крофорд открива дека неговата убава и млада сопруга Џенифер има љубовник и затоа планира совршено убиство. Меѓу полицајците кои пристигнуваат на местото на злосторството се наоѓа и детективот Роб Нанали, кому не му е дозволено да влезе во куќата. На негово големо изненадување, Тед веднаш му признава дека пукал во сопругата, но тој се запрепастува кога на подот ќе го види телото на својата љубовница, облеано во крв.
Фемарн

Фемарн (|Fehmarn; |Femern) — остров и град (од 2003 г.) на истиот остров во Балтичкото Море, близу источниот брег на сојузната покраина Шлезвиг-Холштајн, Германија, и околу 18 километри јужно од данскиот остров Лоланд. Припаѓа на округот Источен Холштајн.
1 Историја
Претходни имиња за островот биле Фемера, Фимбрија, Чимбрија парва и Имбра. Како дел од Вагрија бил населен од словенското племе Вагри во раниот среден век. По нивното освојување и христијанизирање, тие биле германизирани.
Од средниот век до 1864 година, Фемарн бил дел од данското Војводство Шлезвиг. Кога војводството било поделено во 1544 година, бил дел од војводството на Јохан II. По неговата смрт без наследници во 1580 година, Фемарн станал дел од Војводството Шлезвиг-Холштајн-Готорп. По Големата северна војна, Фемарн заедно со остатокот од Шлезвиг бил обединет со данската круна. Во 1864 година, Шлезвиг припаднал на Прусија како последица на Втората шлезвишка војна.
На 26 јули 1932 година, бродот „Ниобе“ на германската морнарица потонал близу островот во изненадна меќава, при што загинале 69 лица. На Гамендорфер Штранд на Фемарн, со поглед на местото на потонувањето, подигнат е споменик за бродот.
Од 1963 година, Фемарн е поврзан со германското копно со железнички и патен мост, Фемарнзундски мост. Долг е 963,40 метри и 69 метри висок.
2 Географија
Островот зафаќа 185 км<sup>2</sup>, а брегот е 78 километри. Највисоки ридови се Хинрихсберг (27,2 метри) и Вулфенер Берг (26,5 метри). Најголема населба на Фемарн е Бург со 6.000 жители. Покрај неа, постојат бројни помали села.
3 Сообраќај
Протокот Фемарн, помеѓу Фемарн и Лоланд, се наоѓа на спротивната страна од Германија. Може да се помине со фериботи, кои пловат помеѓу пристаништата Путгарден, Германија и Редбихавн, Данска. Пловењето трае околу 45 минути.
На 29 јуни 2007 година, данските и германските власти дале согласност за проектот Фемарнбелтски мост, планиран за завршување во 2020 година.
Фемарнзундскиот мост, долг 963 метри, го поврзува германскиот остров Фемарн со германското копно близу Гросенброде.
4 Природа
Островот служи како место за одмор за птиците преселници и со тоа е омилено место за орнитолозите. Птичјите резервати на островот се надгледувани од конзервацискиот центар на НАБУ во Валнау. Во Бург постои голем аквариум.
Фемарн е познат по неговите природни и рекреативни области, особено во текот на летото, како и за места за сурфање. Моментално, постојат повеќе од десет места за сурфање на островот.
5 Култура
Фемарн бил местото на последниот концерт на Џими Хендрикс, на ''Open Air Love & Peace Festival'', на 6 септември 1970 година.
Црквата Св. Никола има крстилница која потекнува од 1391 година.
6 Меѓународни односи
Фемарн е збратимен со следниве градови:
* Неринга (Литванија)
* Орт на Дунав (Австрија)
* Редби (Данска)
7 Галерија
8 Поврзано
* Фемарнзундски мост
* Фемарнбелтски мост
Јас, робот (филм)

Јас, робот е американски филм, во режија на Алекс Пројас. Главните улоги ги толкуваат: Вил Смит и Бриџит Мојнахан. Филмот е снимен според збирката кратки раскази на Исак Асимов.
1 Содржина
Во 2035 година, детективот Дел Спунер (го игра Смит) ја истражува смртта на брилијантниот и ексцентричен научник д-р Алфред Ленинг...
Бајруш Мјаку

Бајруш Мјаку (албански: ''Bajrush Mjaku''; род. во Качаник, ) — македонски глумец и режисер од албанска народност.
1 Животопис
Мјаку е роден во Качаник во 1952 година. Во средината на шеесеттите, тој дошол во Скопје и тука завршил гимназија во „Зеф Љуш Марку“. Уште како средношколец почнал да статира и да игра некои улоги во тогашната Албанска драма, при Малцинскиот театар. Во Приштина студирал драмска уметност при Вишата педагошка школа. Професионален глумец станал од 1973 година. Во 2014 година, тој бил добитник на Наградата „Ристо Шишков“ за најдобар глумец.
Во 2019 година, Мјаку ја добич Наградата за животно дело „Војдан Чернодрински“. Во 2023 година, тој добил Орден за заслуги за Република Македонија.
2 Филмографија
Година, Филм, Улога
1975, Волшебното самарче ТВ-серија
1978, Рропулари ТВ-филм
1980, Учителот ТВ-филм
1986, Солунски патрдии ТВ-серија
1987-1990, Трст виа Скопје ТВ-серија, Гани
1988, Љубов цвеќиња ТВ-филм
1990, Миџени ТВ-филм
1991, Кула ТВ-филм, Сејмени
1993, Бог да ги убие шпионите ТВ-серија, Мемла Беј
1993, Светло сиво ТВ-филм, Божидар
1996, Самоуништување ТВ-филм, Шеф на кафана
1997, Вујко Вања ТВ-филм, Михаил
2001, Одмазда ТВ-филм, Агим ага
2002, Наше маало ТВ-серија
2004, Илузија ТВ-филм
2006, Анатема ТВ-филм, Стојан
2007, Блодсбенд ТВ-филм, Вулкан
2009, Гранични магариња ТВ-филм
2010, Чирачи ТВ-филм
2012, Агнус деи ТВ-филм, Татко на Стојан
2016, Тутунарот ТВ-филм, Гани
2019, Господ постои, името ѝ е Петрунија ТВ-филм, Обвинителот
2021, Јули ТВ-филм, Хасан
2022, Скриени ТВ-филм, Таткото на Нора
2023, Софија ТВ-филм, Дедото
2023, Кома ТВ-филм
2025, Хана ТВ-филм
2026, Последен излез ТВ-филм
Робинзон Крусо (филм, 1997)

Робинзон Крусо (англиски: ''Robinson Crusoe'') е американски филм од 1997 година, во режија на Џорџ Милер и Родни Харди. Главните улоги ги толкуваат: Пирс Броснан, Вилијам Такату, Поли Вокер и Ијан Харт. Филмот е снимен според романот на Даниел Дефо „Робинзон Крусо“.
1 Содржина
Еден британски морнар преживува бродолом и се наоѓа сам на еден непознат остров. Таму, тој мора да започне нов живот, борејќи се да опстане. Неговата радост е неизмерна, кога еден ден ќе добие друштво — домородецот кого ќе го нарече Петко.
Другата сестра

Другата сестра е американски филм, во режија на Гери Маршал. Главните улоги ги толкуваат: Џулиет Луис и Дајан Китон.
1 Содржина
Филмот претставува романтична комедија во која се прикажува животот на 24-годишната Карла Тејт (ја глуми Луис) - млада жена со блага ретардираност. По долги години поминати во специјално образование во еден приватен интернат, таа успева да преброди голем дел од своите ограничувања, но не и својата премногу заштитнички настроена мајка.
Животот нема правила

Животот нема правила (англиски: ''The Cider House Rules'') е филм, во режија на Ласе Халстрем. Главните улоги ги толкуваат: Мајкл Кејн и Шарлиз Терон.
1 Содржина
Хомер Велс е сираче, израснато во домот „Свети Клауд“. Откако ќе порасне, тој сака сам да го истражува светот, така што, кога ќе запознае еден млад брачен пар, со нив го напушта домот за сираци. Наеднаш, неговиот живот се менува целосно и тој го запознава светот, исполнет со авантури, опасности, пријателства, љубов и трагедии.
Список на планетарни маглини

Ова е нецелосен список на планетарни маглини.
1 Северна полутопка
Слика, Име, Месјеов каталог, NGC, Друга ознака, Откриена, Оддалеченост (исг), Привидна величина, Соѕвездие
NGC 6751, 6,5, 15,8, Орел
NGC 6210, 4,7, 9,3, Херкул
Пеперушка, NGC 40, 1788, 3,5, 11,4, Кефеј
Јупитеров Дух, NGC 3242, 1785, 1,4, 8,6, Водна Змија
Трепкачка Планетарна Маглина, NGC 6826, 2,0, 8,8, Лебед
Тег, M27, NGC 6853, 1764, 1,36, 7,5, Лисица
Прстен, M57, NGC 6720, 1779, 2,3, 9, Лира
Еским, NGC 2392, 1787, 2,9 (''прибл.''), 10,1, Близнаци
Мачкино Око, NGC 6543, 1786, 3,3 ± 0,9, 9,8B, Змеј
Мал Дух, NGC 6369, 1800 (''пред''), 9,9, Змијоносец
Медуза, 1955, 1,0 (''прибл.''), 15,99, Близнаци
NGC 7027, 1878, 3,0 (''прибл.''), 10, Лебед
Завојница, NGC 7293, 1824, 0,68, 13,5, Водолија
Мал Тег, M76, NGC 650, NGC 651, 1780, 3,4 (''прибл.''), 10,1, Персеј
Був, M97, NGC 3587, 1781, 2,6 (''прибл.''), 9,9, Голема Мечка
Двоен Млаз или Пеперутка, M2-9, 1947, 2,1, 14,7, Змијоносец
Стапалка, M1-92, 1946, 15,0 (''макс.''), 11,7, Лебед
Пеперутка, NGC 2346, 1802, 3,9 (''прибл.''), 11,9, Еднорог
Ејбел 39, 1955, 6,8 (''прибл.''), 13,7, Херкул
Џонс-Емберсон 1, PK 164+31.1, 1939, 1,6 (''прибл.''), 14,0, Рис
Лимонова Кришка, IC 3568, 1918, 4,5 (''прибл.''), 12, Жирафа
Сапунест Меур, PN G75.5 1.7, 2008, 4 (''прибл.''), Лебед
2 Јужна полутопка
Слика, Име, Месјеов каталог, NGC, Друга ознака, Откриена, Оддалеченост (исг), Привидна величина, Соѕвездие
Хен 2-47, 6,6, Кобилица
Црвен Пајак, NGC 6537, 1888 (‘‘пред’’), 3,9 (''прибл.''), 11,9, Стрелец
NGC 6565, Стрелец
Бубачка, NGC 6302, 1888 (‘‘пред’’), 3,4 ± 0,5, 7,1B, Скорпија
Сатурн, NGC 7009, 1782, 3,0 (''прибл.''), 12,8, Водолија
Осумка, NGC 3132, 1888 (‘‘пред’’), 2,6 (''прибл.''), 9,87, Едро
NGC 2438, 1786, 2,9 (''прибл.''), 11,5, Крма
Мрежница, IC 4406, 1888-1907, 2,0 (''прибл.''), Волк
NGC 2440, 1790, 3,6 (''прибл.''), 9,3, Крма
Спирограф, IC 418, 1888-1894, 1,3 (''прибл.''), 9,6, Зајак
Скат, Хен 3-1357, 1989, 18 (''прибл.''), 10,75, Олтар
Спирална Планетарна Маглина, NGC 5189, 1835, 2,6 (''прибл.''), 9,5, Мува
Mz 1, 1922, 3,4 ± 0,5, 12,0, Рамнило
Мравка, Mz 3, 1922, 8,0 (''прибл.''), 13,8, Рамнило
Шепли 1, PLN 329+2.1, 1936, ~1, 12,6, Рамнило
Песочен Часовник, MyCn18, 1996, 8,0 (''прибл.''), 13,0, Мува
Сина Планетарна Маглина, NGC 3918, 1834, 4,9, 8,5
Флеминг 1, G290.5+07.9 ESO 170-6, 1888?, 7,9, 13,1, Кентаур
3 Поврзано
* :Категорија:Планетарни маглини
* Список на протопланетарни маглини
* Планетарна маглина
Часовите (филм)

Часовите (англиски: ''The Hours'') — американски филм, во режија на Стивен Далдри. Главните улоги ги толкуваат: Никол Кидман, Џулиен Мур и Мерил Стрип. Филмот е снимен според животот и делата на Вирџинија Вулф.
1 Содржина
Во филмот се прикажуваат три паралелни приказни за животот на една жена во различни временски периоди.
Последните заповеди

Последните заповеди е филм, во режија на Фред Скеписи. Главните улоги ги толкуваат: Мајкл Кејн, Том Кортни, Хелен Мирен, Дејвид Хемингс и Боб Хоскинс.
1 Содржина
Филмот е приказна за четворица добри пријатели, кои се среќаваат за да му оддадат почит на починатиот другар Џек Додс. Тие се сеќаваат на нивните надежи, соништа и желби од младоста, како и заедничките денови што ги поминале со Џек и со неговата сопруга Ејми, во текот на изминатите 50 години.
Два пиштола

Два пиштола е американски филм, во режија на Балтасар Кормакур. Главните улоги ги толкуваат: Дензел Вашингтон и Марк Волберг.
1 Содржина
Во текот на 12 месеци, агентот на ДЕА, Роберт „Боби“ Тренч (го глуми Вашингтон) и разузнавачкиот офицер на морнарицата на САД, Мајкл „Стиг“ Стигман (го игра Волберг) биле принудени да соработуваат, иако не го сакале тоа. Двајцата работеле на една тајна мисија, преправајќи се како членови на еден наркокартел.
Мажи со душа

Мажи со душа (англиски: ''Soul Men'') е американски филм, во режија на Малколм Д. Ли. Главните улоги ги толкуваат: Семјуел Л. Џексон и Берни Мек.
1 Содржина
Во 1970-тите, Луис и Флојд биле придружни вокали во еден познат музички состав „Маркус Хук енд д риал диал“. Кога главниот пејач Маркус одлучува да започне соло-кариера, тој постанува меѓународна ѕвезда, додека Флојд и Луис успеваат да снимат еден заеднички албум, а потоа се повлекуваат.
Византија (филм)

Византија е филм, во режија на Нил Џордан. Главните улоги ги толкуваат: Гема Артертон и Саоирсе Ронан.
1 Содржина
Две таинствени жени бараат засолниште во едно полураспаднато крајбрежно место, каде осамениот Ноел ги прима во својата куќа „Византија“. Жените, Клара и Еленор, имаат своја тајна - тие се родени пред 200 години и се хранат со човечка крв.
Што е најлошото што може...

Што е најлошото што може... (англиски: ''What's the Worst...'') е американски филм, во режија на Сем Вајсман. Главните улоги ги толкуваат: Дени де Вито и Мартин Лоренс.
1 Содржина
Кога Кевин Кефри провалува во вилата на милионерот Макс Фербанкс, за која претпоставувал дека е празна, тој ќе се изненади непријатно кога ќе види дека сопственикот е дома. Макс го фаќа крадецот на дело и ја повикува полицијата.
Фрида (филм)

„Фрида“ (англиски: ''Frida'') — американски филм од 2002 година во режија на Џули Тејмор (Julie Taymor), а со Салма Хајек (Salma Hayek), и Алфред Молина (Alfred Molina) во главните улоги. Покрај нив, во другите улоги настапуваат: Џефри Раш (Geoffrey Rush), Миа Маесто (Mía Maestro) и Ешли Џад (Ashley Judd). Автори на сценариото се: Кленси Сигал (Clancy Sigal), Дајан Лејк (Diane Lake), Грегори Нава (Gregory Nava), Ана Томас (Anna Thomas), а неслужбено, еден од авторите на сценариото е Едвард Нортон (Edward Norton). Филмот е снимен според книгата на Хејден Херера (Hayden Herrera), „Фрида: Биографија на Фрида Кало“. Филмот претежно добил позитивни оцени од критиката, а бил номиниран за наградата „Оскар“ во шест категории при што победил во две — најдобра шминка и најдобра оригинална музика.
1 Содржина
Во филмот се прикажува животот и делото на мексиканската уметничка Фрида Кало, со посебен фокус на нејзината долга и компликувана врска со нејзиниот маж и ментор Диего Ривера. Тие двајца биле познати по својата голема љубов, но и по љубовта кон својот народ.
Жетва (филм)

Жетва е американски филм, во режија на Стивен Хопкинс. Главните улоги ги толкуваат: Хилари Свонк, Дејвид Мориси и Идрис Елба.
1 Содржина
Кетрин Винтер не верува во чуда, туку само во факти. По загубата на ќерката и сопругот во една мисија во Судан, таа ја отфрла калуѓерската облека и настојува да ги најде животните одговори низ научна работа, наместо низ молитва.
Фати ме ако можеш

„Фати ме ако можеш“ (англиски: ''Catch Me If You Can'') е американски филм од 2002 година, во режија на Стивен Спилберг (Steven Spielberg). Автор на сценариото е Џеф Нејтансон (Jeff Nathanson), а главните улоги ги толкуваат: Леонардо Ди Каприо (Leonardo DiCaprio), Том Хенкс (Tom Hanks), Кристофер Вокен (Christopher Walken), Ејми Адамс (Amy Adams), Натали Беј (Nathalie Baye), Џејмс Бролин (James Brolin) и Мартин Шин (Martin Sheen). Автор на музиката за филмот е познатиот Џон Вилијамс (John Williams). Филмот е снимен според вистинска приказна, опишувајќи го животот на еден од најголемите измамници на сите времиња, Френк Абегнејл, кој на возраст меѓу 16 и 19 години живеел бурен живот. .
1 Содржина
Френк Абегнејл (го игра Ди Каприо) е тинејџер чиј татко (го глуми Вокен) има проблеми со даночните органи, така што мора да се преселат од пространата куќа во мал стан. Истовремено, тој е сведок дека неговата мајка има врска со друг маж. Гледајќи ги финансиските проблеми на својот татко, Френк се впушта во серија измами, мислејќи дека така ќе собере доволно пари за да го спаси семејството кое се распаѓа пред неговите очи. Затоа, тој се преправа дека е пилот и започнува да фалсификува чекови, а кога полицијата му влегува во трагата, тој се преправа во лекар, а потоа и во адвокат. На денот на неговата свадба, во куќата на неговата невеста упаѓа полицијата, но Френк во последен миг успева да побегне. Сепак, најпосле, тој е уапсен на југот на Франција (во родното место на мајка му) и детективот (го глуми Хенкс) со авион го носи во САД. Додека слетува авионот, Френк успева да побегне и оди во куќата каде што живее неговата мајка, која има нов маж и девојче. Френк сфаќа дека нема надеж да го обедини неговото семејство и се предава. Откако е затворен, еден ден, тој му помага на детективот да фати еден фалсификатор на чекови и оттогаш, тој работи за полицијата.
Ноќите на боровница

„Ноќи со боја на боровница“ (англиски: ''My Blueberry Nights'') — хонгконшко-кинеско-француско-американски филм од 2007 година, во режија на Кар-вај Вонг, кој е автор и на сценариото заедно со Лоренс Блок. Главните улоги ги играат: Нора Џонс, Џуд Ло, Дејвид Стратерн, Натали Портман и Рејчел Вајс. На Канскиот филмски фестивал, филмот бил номиниран за главната награда „Златна палма“.
1 Синопсис
Откако ја остава момчето со кое била заедно пет години, Елизабет бара утеха во слатките во блиското бифе. Таа решава да патува низ САД, а патем се задржува на неколку места каде работи како келнерка. За време на своето патување, таа среќава бројни интересни личности, како: полицаец-алкохоличар, неговата неверна жена, коцкар кој има долгови итн...
Сите луѓе на кралот (римејк)

„Сите луѓе на кралот“ е американски филм, во режија на Стивен Заилијан. Главните улоги ги толкуваат: Шон Пен, Ентони Хопкинс и Џуд Ло.
1 Содржина
Во 1950-тите, во Луизијана, Вили Старк (го игра Пен), кој себеси се нарекува „селанец“, влегува во политиката од идеалистички причини. Но, откако ќе победи на изборите, тој ужива во удобниот живот и се оддава на алкохолот, кој претходно го избегнувал. Наместо да се бори против корупцијата, тој ја користи неа за да напредува во круговите на моќта.
Которе

Которе (албански: ''Kotorr'') е село во Косово, сместено во регионот на градот Србица и во округот Косовска Митровица. Според пописот на население од 2011, во селото живеат 279 жители, сите Албанци.
Весталка

Во античкaта римска религија, Весталките (на латински: virgines Vestales; ед. virgo Vestalis), биле свештенички на Веста, божицата на огништето. Школата на весталките и неговата благосостојба биле сметани за фундаментални за безбедноста на Рим. Тие го одржувале светиот оган кој не смеел да изгасне. Весталките биле ослободени од вообичаените социјални обврски како што се стапувањето во брак и имањето на деца, и останале девици со цел да се посветат на студијата и правилното почитување на државните ритуали кои биле надвор од границите на машките школи за свештеници.
Луѓе кои се забавуваат 24 часа

Луѓе кои се забавуваат 24 часа (англиски: ''24 hour party people'') е британски филм од 2002 година, во режија на Мајкл Винтерботом (Michael Winterbottom), а по сценарио на Франк Котрел Бојс (Frank Cottrell Boyce). Во главните улоги играат: Стив Куган (Steve Coogan), Џон Томсон (John Thomson), Пол Попловел (Paul Popplowell) и Лени Џејмс (Lennie James). Филмот трае 117 минути, а британската премиера се одржала на 5 април 2002 година. Фимлмот е добитник на наградата „British Independent Film Award“, за најдобра продукација, а Винтерботом бил номиниран за „Златна палма“ на Канскиот филмски фестивал во 2002 година.
1 Содржина
Филмот претставува биографија на Тони Вилсон (Tony Wilson), сопственикот на дискографската куќа „Factory records“. Тој работел на телевизијата „TV Granada“, каде ја водел емисијата „So It Goes“. Еднаш, тој случајно присуствувал на концертот на „Секс пистолс (Sex Pistols)“ во Манчестер, на кој присуствувале само 42 посетители. Воодушевен од новиот звук, тој одлучува да ги повика новите групи во својата телевизиска емисија, а потоа изнајмува еден клуб во кој организира концерти на младите панк и „новобранови“ групи. Истовремено, тој е менаџер на „Џој дивижн (Joy Division)“ и на неколку други групи, а ја основа и дискографската куќа „Фабрика (Factory)“, која одржува неформални односи со групите и пејачите, бидејќи Вилсон е заинтересиран само за креативната страна на снимањето, а не за комерцијалниот успех.
Голем удар во кариерата на Вилсон (го игра Куган) е смртта на пејачот на „Џој дивижн“, Ијан Кертис, на 18 мај 1980 година, непосредно пред заминувањето на групата на турнеја во САД, по што го напушта и неговата жена Линдзи. Во 1982 година, Вилсон го отвора клубот „La Hacienda“, кој натрупува долгови поради слабата посетеност и високите трошоци во работењето. Истовремено, неговата дискографска куќа постигнува огромен успех со групата „Њу ордер (New Order)“, составена од членовите на „Џој дивижн“.
Сепак, пресврт во кариерата на Вилсон е откривањето на групата „Хепи Мандис (Happy Mondays)“, која ја лансирала рејв-културата по што клубот „La Hacienda“ постанува омилено место за забава на младите, но истовремено, тој е собиралиште на дрогата и криминалците. На приватен план, Вилсон започнува врска со убавицата Ивет, иако е оженет за Хилари (неговата втора жена) со која има и дете. Вилсон, повторно доживува потрес, кога умира неговиот пријател, музичкиот продуцент Мартин Хамет. Истовремено, наспроти големиот комерцијален успех на „Хепи Мандис“, дискографската куќа на Вилсон има големи финансиски проблеми, поради големите трошоци околу снимањето на албумите на „Њу ордер“ (кои сакаат да снимаат на Ибица) и на „Хепи Мандис“ (кои снимаат на Барбадос). Поради тоа, Вилсон е принуден да ја продаде дискографската куќа „Factory“ на „London records“.
Потоа, работите на Вилсон тргнуваат надолу. Во 1994 година, тој го отворил клубот „Factory 2“, но го затворил во 1997 година, без да постигне некој поголем успех.